पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण क्षेत्र में रुकने का नाम नहीं ले रहा है। लगातार मामले बढ़ने से मौत का आंकड़ा भी धीरे-धीरे बढ़ने लगा है। इसी के चलते झालावाड़ चिकित्सालय में ग्राम पंचायत आमेठा सरपंच वीरेंद्र सिंह राठौड़ की भी पॉजिटिव के बाद सोमवार को मौत हो गई है। जिनका अंतिम संस्कार गमगीन माहौल में आमेठा में हुआ।
आमेटा सरपंच की मौत की खबर से लोग स्तब्ध रह गए। राठौड़ व उनकी माता करीब 5 दिन पहले अस्वस्थ हो गए। झालावाड़ में सैंपल देने पर दोनों की रिपोर्ट पॉजिटिव आई थी। वे अकलेरा के एक निजी अस्पताल में भर्ती रहे। यहां राठौड़ की तबियत में सुधार होने के बाद वह झालावाड़ घर पर ही आइसोलेशन में रहे। जबकि उनकी मां अकलेरा भर्ती है।
इसी बीच राठौड़ की तबीयत फिर से बिगड़ गई। उन्हें अकलेरा में भर्ती कराया। तबीयत अधिक बिगड़ने पर रविवार को झालावाड़ अस्पताल भर्ती कराया था। अकलेरा क्षेत्र में सोमवार को 46 नए कोरोना पॉजिटिव और आने से इनकी संख्या बढ़ गई है। चिकित्सा प्रभारी सत्येंद्र नोहरावत ने बताया कि रविवार को भेजे गए सैंपल में 46 नए लोग कोरोना पॉजिटिव निकले। अब कुल शहर में 219 संक्रमित एक्टिव है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn